ལོ་ངོ་སུམ་ཅུ་ལྷག་གི་རིང་ལ་ངས་མཚམས་མ་ཆད་པར་ཉིན་ཐོ་བྲིས་ཤིང་།པུ་རོད་སི་ཀེ་དང་ཁ་བརྡ་བྱས་པའི་རེག་ཟིག་ཀྱང་བསྡམས་མ་ཁ་ཤས་ཡོད།གཅིག་བྱས་ན་ནམ་ཉི་མ་ཞིག་ལ་ཉིན་ཐོ་འདི་དག་དེབ་གཅིག་ཏུ་འགྱུར་ངེས་ལ།དེབ་དེ་ངེད་གཉིས་ཀྱིས་ཝིལ་ཉིག་སི་རུ་བྱས་པའི་ཁ་བརྡ་ཐོག་མ་ནས་མགོ་བརྩམས་ཤིང་།དེ་གར་པུ་རོད་སི་ཀེས་ངེད་ཅག་ལ་ཐོག་དང་པོར་ཁོའི་སྙན་ངག་བཀླགས་པ་ཡིན།སྐབས་དེའི་རྣམ་པ་ངའི་ཉིན་ཐོ་རུ་འདི་ལྟར་འཁོད་འདུགཁོའི་སྙན་ངག་ཀློག་པའི་སྒྲ་གདངས་དེ་ཁོའི་སྙན་ངག་རང་ལས་ཀྱང་འཇིགས་ཆེ་ཞིང་ཉན་སྟབས་མི་བདེ་བར་འདུགལྷའི་ཕོ་ཉ་ཞིག་གམ་མུ་སེཡི་ངག་ལ་ཡུན་རིང་པོར་གསན་ཐུབ་མཁན་སུ་ཞིག་མཆིས་སམཞེས་འཁོད་འདུགདེབ་དེ་གཅིག་བྱས་ན་ཉིག་ཡོགགི་དཔལ་ཅོན་གྱི་ཆོས་ཁང་ཆེན་མོརུ་སྤེལ་བའི་པུ་རོད་སི་ཀེ་ཡི་རྗེས་དྲན་ཚོགས་འདུ་ཡིས་མཇུག་བསྒྲིལ་བར་ངེས་ལ།དེ་གར་སྔར་ཇི་ལྟ་བ་དེ་བཞིན་གྱི་སྒྲ་དེ་སྒྲ་ཐག་ལས་ཐོས་པར་གྱུར་ནའང་།ད་ལྟ་དེ་ཉིད་མཚམས་འཇོག་པར་ཉེ་ཞིང་ངེད་ཅག་དང་རིང་དུ་གྱེས་བཞིན་འདུགཔུ་རོད་སི་ཀེ་ཡི་སྒྲ་ངེད་ཅག་གི་མཐའ་འཁོར་དུ་ལོ་ངོ་སུམ་ཅུ་ལྷག་གི་རིང་ལ་གྲགས་ཏེ།མི་རབས་འདི་ལ་གཞན་གྱི་འགྲན་ཟླ་བྲལ་བའི་མྱོང་བ་ཁྱད་པར་བ་ཞིག་བསྩལ།